
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1439 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του ωραρίου εργασίας και των ωρών 
εισόδου του κοινού στην Κεντρική Υπηρεσία, στις 
Ειδικές Αποκεντρωμένες Υπηρεσίες και στις Πε¬ 
ριφερειακές Υπηρεσίες του Υπουργείου Οικονο¬ 
μίας και Οικονομικών. 1 

Καθορισμός όρων και προϋποθέσεων λειτουργίας 
Μονάδων Μεταμοσχεύσεων Νησιδίων Παγκρέ- 
ατος και διαδικασία χορήγησης και ανάκλησης 
άδειας λειτουργίας αυτών. 2 

Απόκτηση της ελληνικής ιθαγένειας από την ομογε¬ 
νή Κουζμένκο (ΚυζπιαπΙκο) Ιρίνα (ΐΓγπα) του Πέτρου 
και της Βαλεντίνο κ.λπ. 3 

Αύξηση ορίου ημερών εκτός έδρας υπαλλήλων των 
Δ/νσεων Αγροτικής Ανάπτυξης και Κτηνιατρικής 
της Ν.Α. Χίου και Κτηνιατρικής της Ν.Α. Λέσβου. 4 

Τροποποίηση της υπ’ αριθμ. 6984/3.7.2006 απόφασης 
του Γενικού Γραμματέα Περιφέρειας Βορ. Αιγαί¬ 
ου, σχετικά με το ανώτατο όριο επιτρεπομένων 
ημερών, κίνησης εκτός έδρας υπαλλήλων υπηρε- 
τούντων στις Ν.Α. Λέσβου, Χίου και Σάμου. 5 

Καθορισμός για το έτος 2006 υπέρβασης του ανω- 
τάτου ορίου ημερών εκτός έδρας μετακινήσεων 
που καθορίσθηκαν με τις υπ’ αριθμ. 6496/2.4.2002 


και 11312/14.5.2002 και 8930/20.7.2005 αποφάσεις 
Γ ενικού Γ ραμματέα Περιφέρειας Ηπείρου, μηχα¬ 
νικών και γεωτεχνικών, υπηρετούντων στις Νο¬ 
μαρχιακές Αυτοδιοικήσεις Άρτας - Θεσπρωτίας 
- Ιωαννίνων - Πρέβεζας. 6 

Αναπροσαρμογή της εφάπαξ αποζημίωσης των φορ¬ 
τοεκφορτωτών του ΚΑΦ ΞΗΡΑΣ ΛΑΡΙΣΑΣ. 7 

Τροποποίηση της υπ’ αριθμ. 29221/14.6.2006 από¬ 
φασής μας περί συγκρότησης Επιτροπών Ελέγ¬ 
χου Εκλογικών Παραβάσεων του άρθρου 15 του 
ν. 3202/2003 για τους Νομούς Περιφέρειας Κε¬ 
ντρικής Μακεδονίας. 8 


2 Οκτωβρίου 2006 

ΑΠΟΦΑΣΕΙ Σ 

Αριθμ. 1078370/1894/0001Α (1) 

Καθορισμός του ωραρίου εργασίας και των ωρών ει¬ 
σόδου του κοινού στην Κεντρική Υπηρεσία, στις Ει¬ 
δικές Αποκεντρωμένες Υπηρεσίες και στις Περιφε¬ 
ρειακές Υπηρεσίες του Υπουργείου Οικονομίας και 
Οικονομικών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 6 του άρθρου 1 του ν. 1157/1981 
«Περί κυρώσεως της από 29.12.1980 πράξεως νομοθε¬ 
τικού περιεχομένου του Προέδρου της Δημοκρατίας, 
περί καθιερώσεως πενθημέρου εβδομάδας εργασίας 
των δημοσίων εν γένει υπηρεσιών και ρυθμίσεως συ¬ 
ναφών θεμάτων και τροποποιήσεως διατάξεων ταύτης» 
(ΦΕΚ 126/Αή. 

2. Τις διατάξεις των παρ. 1 και 2 του άρθρου 23 του 
ν. 1735/1987 (ΦΕΚ 195/Α') «Προσλήψεις στο Δημόσιο το¬ 
μέα, κοινωνικός έλεγχος κ.τ.λ.». 

3. Τις διατάξεις της παρ. 2 του άρθρου 45 του 
ν.δ. 3026/1954 (ΦΕΚ 235/8.10.1954) «Κώδικα περί Δικη¬ 
γόρων». 

4. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα που κυρώ¬ 
θηκε με το άρθρο πρώτο του π.δ. 63/2005 (ΦΕΚ Α'98). 

5. Τις διατάξεις των π.δ/των 284/1988 (ΦΕΚ 128/Α') και 
551/1988 (ΦΕΚ 259/Α'), όπως τροποποιήθηκαν, συμπλη¬ 
ρώθηκαν και ισχύουν σήμερα. 

6. Τ ις διατάξεις του π.δ. 81/2002 (ΦΕΚ 57/Α') «Συγχώνευ¬ 
ση Υπουργείων Εθνικής Οικονομίας και Οικονομικών». 

7. Την υπ’ αριθμ. ΔΙΑΔΠ/Γ2γ/οικ./1692/27.6.2006 από¬ 
φαση του Υπουργού Εσωτερικών, Δημόσιας Διοίκησης 
και Αποκέντρωσης «Καθιέρωση ωρών προσέλευσης και 
αποχώρησης των υπαλλήλων των δημοσίων υπηρεσιών 
και των Ν.Π.Δ.Δ.» (ΦΕΚ 769 Β'/ 27.6.2006). 

8. Το υπ’ αριθμ. 1067447/760/0006Δ/19.7.2006 έγγραφό 
μας «Πρόταση εξαίρεσης των Δημοσίων Οικονομικών 
Υπηρεσιών (Δ.Ο.Υ.) και άλλων υπηρεσιών του Υπουρ- 

γείου Οικονομίας και Οικονομικών από τις διατάξεις 
της υπ’ αριθμ. ΔΙΑΔΠ/Γ2γ/οικ/1692/27.6.2006 (ΦΕΚ 769/ 
Β/27.6.2006) απόφασης του Υπουργού Εσωτερικών, Δη¬ 
μόσιας Διοίκησης και Αποκέντρωσης, σχετικά με την 
καθιέρωση ωρών προσέλευσης και αποχώρησης των 
υπαλλήλων των δημόσιων υπηρεσιών και των Ν.Π.Δ.Δ., 
καθώς και των ωρών εισόδου του κοινού σε αυτές». 

9. Το υπ’ αριθμ. 1077174/898/0006Δ/1.9.2006 έγγραφό 
μας «Καθορισμός ωραρίου εργασίας και ωρών εισόδου 
του κοινού στις Υπηρεσίες του ΥπΟΟ». 

10. Την υπ’ αριθμ. ΔΙΑΔΠ/Γ2γ/16525/31.8.2006 απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης «Μεταβίβαση στον Υπουργό Οικονομί¬ 
ας και Οικονομικών της αρμοδιότητας καθορισμού του 
ωραρίου εργασίας του προσωπικού των Δ.Ο.Υ. όλης της 
Επικράτειας, της Κεντρικής Υπηρεσίας και των Ειδικών 
Αποκεντρωμένων Υπηρεσιών του Υπουργείου καθώς 
και των Κεντρικών και Περιφερειακών Διευθύνσεων του 
Γενικού Χημείου του Κράτους». 

11. Την υπ’ αριθμ. ΔΙΑΔΠ/Γ2γ/19270/5.9.2006 απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης «Καθορισμός ωραρίου εργασίας του 
προσωπικού των Τελωνείων και των Κτηματικών Υπη¬ 
ρεσιών του Υπουργείου Οικονομίας και Οικονομικών». 

12. Το υπ’ αριθμ. 2/50118/0004/7.9.2006 έγγραφο «Εξαί¬ 
ρεση του Γ.Λ.Κράτους από την καθιέρωση του νέου 
ωραρίου εργασίας». 

13. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

I. Καθορίζουμε το ωράριο εργασίας των υπαλλήλων 
του Υπουργείου Οικονομίας και Οικονομικών (πλην των 
Υπηρεσιών του πρώην Υπουργείου Εθνικής Οικονομίας), 
καθώς και τις ώρες εισόδου του κοινού στις Υπηρεσίες 
του Υπουργείου, ως εξής: 

Ι.Ώρες προσέλευσης και αποχώρησης των υπαλλήλων, 
καθ’ όλη τη διάρκεια του έτους σε όλες τις Υπηρεσίες 
του Υπουργείου, πλην εκείνων που λειτουργούν σε φυ¬ 
λακές εργασίας (βάρδιες): 7:30-15:00. 

II. Ώρες εισόδου του κοινού: 

1) Κεντρική Υπηρεσία: 

ι) Ώρες εισόδου του κοινού: 12:00 -14:30 και 
ιι) Ώρες εισόδου των δικηγόρων, των λογιστών και 
των δικαστικών επιμελητών: 11:00-14:30 

2) Διευθύνσεις Προσδιορισμού Αξίας Εμπορευμάτων 
(ΔΙ.Π.Α.Ε), ως Ειδικές Αποκεντρωμένες Υπηρεσίες: 

ι) Ώρες εισόδου του κοινού: 7:30-13:30 και 
ιι) Ώρες εισόδου των δικηγόρων: 07:30-14:30 
Τη Δευτέρα, τα Τμήματα Προσδιορισμού Αξίας Αυτο¬ 
κινήτων των ΔΙ.Π.Α.Ε. δεν πραγματοποιούν συναλλαγές 
με το κοινό, για την τακτοποίηση της εσωτερικής τους 
εργασίας. 

3) Περιφερειακές Υπηρεσίες: 
α) Δ.Ο.Υ. 

ι) Ώρες εισόδου του κοινού: 08:00-13:30 
ιι) Ώρες εισόδου των δικηγόρων, των λογιστών και 
των δικαστικών επιμελητών: 08:00-14:30 και 
ιιι) Ώρες ταμειακής συναλλαγής για όλους: 08:00- 
13:30 

Την Παρασκευή τα Τμήματα Κώδικα Βιβλίων και Στοι¬ 
χείων (Κ.Β.Σ.), Εισοδήματος και Μητρώου των Δ.Ο.Υ., 
λόγω των ιδιαιτεροτήτων του αντικειμένου τους και 
των ιδιαίτερα αυξημένων αναγκών για διεκπεραίωση 


της εσωτερικής εργασίας, η οποία δεν μπορεί να πραγ¬ 
ματοποιηθεί κατά τις ημέρες που υπάρχει συναλλαγή, 
δεν συναλλάσσονται με το κοινό. Κατ’ εξαίρεση όμως, 
υποχρεούνται να εξυπηρετούν τους πολίτες σε περί¬ 
πτωση εκπλήρωσης των υποχρεώσεων τους (π.χ. πλη¬ 
ρωμές ), καθώς και όταν ο Προϊστάμενος κρίνει αυτό 
επιβεβλημένο, λόγω επειγουσών αναγκών των πολιτών 
ή των επικρατουσών κάθε φορά λειτουργικών αναγκών 
και συνθηκών της οικείας Δ.Ο.Υ. 
β) Τελωνεία: 

ι) Ώρες εισόδου του κοινού: 08:00-14:00 
ιι) Ώρες εισόδου των δικηγόρων: 07:30-14:30 
γ) Κτηματικές Υπηρεσίες 
ι) Ώρες εισόδου του κοινού: 08:00-13:30 
ιι) Ώρες εισόδου των δικηγόρων: 08:00-14:30 
δ) Χημικές Υπηρεσίες 
ι) Ώρες εισόδου του κοινού: 08:00-13:30 
ιι) Ώρες εισόδου των δικηγόρων: 08:00-14:30 

2. Η παρούσα απόφαση ισχύει από την ημερομηνία 
υπογραφής της και από την έναρξη ισχύος της παύουν 
να ισχύουν οι εκδοθείσες αποφάσεις των Γ εν. Γ ραμμα- 
τέων των Περιφερειών, κατά το μέρος που αφορούν τις 
προαναφερόμενες υπηρεσίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. Υ4α/45988 (2) 

Καθορισμός όρων και προϋποθέσεων λειτουργίας Μο¬ 
νάδων Μεταμοσχεύσεων Νησιδίων Παγκρέατος και 
διαδικασία χορήγησης και ανάκλησης άδειας λει¬ 
τουργίας αυτών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 4 του ν. 2737/1999 (ΦΕΚ 
174/τ.Α./1999) «Μεταμοσχεύσεις Ανθρωπίνων Ιστών και 
Οργάνων και άλλες διατάξεις». 

2. Το π.δ. 6/2001 (ΦΕΚ 3/τ.Α./2001) «Κανονισμός Λει¬ 
τουργίας του Εθνικού Οργανισμού Μεταμοσχεύσεων». 

3. Την υπ’ αριθμ. Υ4α/21246/2004 (ΦΕΚ 468/Α/2004) 
«Καθορισμός όρων και προϋποθέσεων λειτουργίας 
Μονάδων Μεταμοσχεύσεων Νησιδίων Παγκρέατος και 
διαδικασία χορήγησης και ανάκλησης άδειας λειτουρ¬ 
γίας αυτών». 

4. Το π.δ. 95/2000 (ΦΕΚ. 76/τ.Α./2000) «Οργανισμός του 
Υπουργείου Υγείας και Πρόνοιας». 

5. Το π.δ. 93/2002 (ΦΕΚ 79/τ.Α/2002) Προσόντα και 
καθήκοντα Συντονιστών Μεταμοσχεύσεων. 

6. Τις διατάξεις της παρ. 2 του άρθρου 1 του ν. 
2469/1997 (ΦΕΚ 38/Α/1997) και το γεγονός ότι από τις 
διατάξεις της παρούσας απόφασης δεν προκαλείται 
δαπάνη σε βάρος του κρατικού προϋπολογισμού. 

7. Το πρακτικό της Συνεδρίασης 17.3.2006 του Δ.Σ. του 
Εθνικού Οργανισμού Μεταμοσχεύσεων, αποφασίζουμε: 

Καθορίζουμε τους όρους και τις προϋποθέσεις λει¬ 
τουργίας των Μονάδων Μεταμοσχεύσεων Νησιδίων Πα- 
γκρέατος και τη διαδικασία χορήγησης και ανάκλησης 
άδειας λειτουργίας αυτών, ως ακολούθως: 

Αρθρο 1 

Οι Μεταμοσχεύσεις Νησιδίων Παγκρέατος διενεργού- 
νται αποκλειστικά σε ειδικά προς τούτο οργανωμένες 
μονάδες (Μονάδες Μεταμόσχευσης) Νοσηλευτικών Ιδρυ¬ 
μάτων Ν.Π.Δ.Δ. ή Ν.Π.ΙΔ κοινωφελούς και μη κερδοσκο¬ 
πικού χαρακτήρα. 

Οι ανωτέρω μονάδες μεταμοσχεύσεων λειτουργούν 
για τρία έτη με προσωρινή άδεια λειτουργίας, η οποία 
χορηγείται με απόφαση του Υπουργού Υγείας και Κοι¬ 
νωνικής Αλληλεγγύης, μετά από αίτηση του φορέα, πρό¬ 
ταση του Εθνικού Οργανισμού Μεταμοσχεύσεων (ΕΟΜ) 
και γνώμη του Κεντρικού Συμβουλίου Υγείας (Κ.Ε.Σ.Υ). 
Μετά την πάροδο των τριών (3) ετών προσωρινής λει¬ 
τουργίας χορηγείται οριστική, με βάση τα αποτελέ¬ 
σματα της μεταμοσχευτικής δραστηριότητας εφόσον 
διαπιστωθεί η επάρκεια της Μονάδας και η δυνατότητα 
της στην εκτέλεση Μεταμοσχεύσεων σύμφωνα με τις 
ισχύουσες Νομοθετικές διατάξεις, μετά τη γνώμη του 
Ε.Ο.Μ. 

Με απόφαση του Υπουργού Υγείας και Κοινωνικής 
Αλληλεγγύης που εκδίδεται ύστερα από πρόταση του 
Εθνικού Οργανισμού Μεταμοσχεύσεων ανακαλείται η 
προσωρινή ή οριστική άδεια λειτουργίας εφόσον διαπι¬ 
στωθεί ότι η Μονάδα Μεταμόσχευσης δεν πληροί τους 
όρους και τις προϋποθέσεις που καθορίζονται από την 
απόφαση αυτή. 

Η άδεια ανακαλείται με την ίδια ως ανωτέρω ορισθεί- 
σα διαδικασία και στις περιπτώσεις που δεν τηρούνται 
οι διατάξεις του ν. 2737/1999 καθώς και κάθε σχετική 
γενική ή ειδική ισχύουσα διάταξη για τις μεταμοσχεύ¬ 
σεις. 

Οι Μονάδες Μεταμοσχεύσεων τελούν υπό την επο- 
πτεία και τον έλεγχο του Υπουργού Υγείας και Πρό¬ 
νοιας. 

Αρθρο 2 

αΐ. Οι Μονάδες Μεταμοσχεύσεων Νησιδίων Παγκρέ- 
ατος λειτουργούν σε ειδικά διαμορφωμένο χώρο νο¬ 
σηλευτικού ιδρύματος ΝΠΔΔ ή ΝΠΙΔ κοινωφελούς και 
μη κερδοσκοπικού χαρακτήρα. Με την προσωρινή και 
οριστική άδεια ορίζεται η λειτουργία κάθε Μονάδας 
ως διατομεακού επιπέδου ή ως Μονάδα υπαγόμενη σε 
τμήμα του Παιδιατρικού ή Παθολογικού ή χειρουργικού 
ανάλογα με την ηλικία των ασθενών. 

Για την νοσηλεία των ασθενών πρέπει να υπάρχουν 
τουλάχιστον τέσσερα (4) μονόκλινα αποστειρωμένα 
δωμάτια με ειδικό σύστημα αερισμού-εξαερισμού. 

α2.Το ΝοσηλευτικόΊδρυμα πρέπει να διαθέτει εξωτε¬ 
ρικό ιατρείο για την εξωνοσοκομειακή παρακολούθηση 
των ασθενών με δυνατότητα ενδοφλέβιας χορήγησης 
φαρμάκων, καθώς και μονάδα ημερήσιας ή βραχείας 
νοσηλείας. 

α3. Το ΝοσηλευτικόΙδρυμα πρέπει να διαθέτει Ερ¬ 
γαστήριο Υποστήριξης για τη συλλογή, συντήρηση και 
έλεγχο της ποιότητας των προς μεταμόσχευση κυττά¬ 
ρων (είναι δυνατή η συνεργασία με αντίστοιχο εργα¬ 
στήριο άλλου Νοσηλευτικού Ιδρύματος). 

β. Το ΝοσηλευτικόΙδρυμα πρέπει να διαθέτει τα παρα¬ 
κάτω τμήματα, Μονάδες, Εργαστήρια και προσωπικό τα 
οποία θα καλύπτουν και τη Μονάδα Μεταμοσχεύσεων 
Νησίδων Παγκρέατος: 


• Παιδιατρικό ή Παθολογικό Ενδοκρινολογικό Τμήμα 
με εξωτερικό ιατρείο διαβήτου τύπου 1, ανάλογα με την 
ηλικία των ασθενών. 

• Χειρουργικό, Αναισθησιολογικό, Ακτινολογικό, Νε- 
φρολογικό. 

• Μονάδα Εντατικής Θεραπείας 

• Τμήμα ιστοσυμβατότητας με δυνατότητα τυποποίη¬ 
σης και διενέργειας των απαιτουμένων εξετάσεων ιστο- 
συμβατότητας (είναι δυνατή η συνεργασία με αντίστοι¬ 
χο εργαστήριο άλλου Νοσηλευτικού Ιδρύματος). 

• Εργαστήρια για την διενέργεια εξετάσεων ιολογίας, 
κυτταρολογίας, κλινικής χημείας, μικροβιολογίας, ανο¬ 
σολογίας, και παρακολούθησης των ανοσοκατασταλτι- 
κών φαρμάκων (είναι δυνατή η συνεργασία με αντίστοι¬ 
χο εργαστήριο άλλου Νοσηλευτικού Ιδρύματος). 

• Ειδικό Εργαστήριο Παρασκευής Παγκρεατικών κυτ¬ 
τάρων. 

• Ψυχίατρο ή Ψυχολόγο με εμπειρία στην μεταμοσχευ- 
τική φροντίδα των ληπτών και των οικογενειών τους. 

γ) Στελέχωση: 

γΐ. Ιατρικό προσωπικό: 

Ένα (1) ιατρό, με βαθμό Διευθυντή, ειδικότητας Παι- 
διατρικής-Ενδοκρινολογίας ή Ενδοκρινολογίας ή χει¬ 
ρουργικής ή Παθολογίας-Ενδοκρινολογίας ή Παθολογί- 
ας-Νεφρολογίας, ανάλογα με την ηλικία των ασθενών, 
με αποδεδειγμένη εμπειρία σε αναγνωρισμένη μονάδα 
μεταμόσχευσης της αλλοδαπής ή ημεδαπής διάρκειας 
τουλάχιστον τριών (3) ετών. 

Δύο (2) ιατρούς επιμελητές Α ή Β ή μέλη ΔΕΠ αντί¬ 
στοιχης βαθμίδας, ειδικότητας Παιδοχειρουργικής ή χει¬ 
ρουργικής, ανάλογα με την ηλικία των ασθενών (είναι 
δυνατή η συνεργασία με ιατρούς εξειδικευμένους άλλων 
Νοσηλευτικών Ιδρυμάτων). 

Δύο (2) ιατρούς επιμελητές Α ή Β ή μέλη ΔΕΠ αντίστοι¬ 
χης βαθμίδας, ειδικότητας Παιδιατρικής- Ενδοκρινολογί¬ 
ας ή Ενδοκρινολογίας ή Παθολογίας, με αποδεδειγμένη 
εμπειρία τουλάχιστον δύο (2) ετών. 

Στις Μονάδες αυτές επιστημονικός υπεύθυνος είναι 
ο Διευθυντής του τμήματος, στο οποίο υπάγεται η Μο¬ 
νάδα, ή άλλος ιατρός με βαθμό Αναπληρωτή Διευθυντή 
ή Επιμελητή Α, ο οποίος ορίζεται από τον Διοικητή του 
Νοσοκομείου μετά από πρόταση του Διευθυντή του 
τμήματος ή της Παιδιατρικής Κλινικής. 

Οι υπεύθυνοι ιατροί της Μονάδας, καθώς και το υπό¬ 
λοιπο ιατρικό προσωπικό που στελεχώνει τη Μονάδα, 
πρέπει να πληρούν τις προϋποθέσεις όπως αυτές ανα- 
φέρονται για τη στελέχωση των Μονάδων που λειτουρ¬ 
γούν ως Μονάδες διατομεακού επιπέδου. 

γ.2. Συντονιστές: 

Δύο (2) τουλάχιστον κλινικούς συντονιστές. 

γ.3. Ομάδα λήψης οργάνων: 

Οι Μονάδες Μεταμοσχεύσεων πρέπει να διαθέτουν σε 
ετοιμότητα ομάδα λήψης Νησιδίων Παγκρέατος, η οποία 
θα αποτελείται από δύο (2) ιατρούς χειρουργούς, ένα 
(1) συντονιστή, γιατρούς άλλων ειδικοτήτων οι οποίοι 
είναι απαραίτητοι για τη λήψη των προς μεταμόσχευ¬ 
ση Νησιδίων Παγκρέατος, καθώς και τον απαραίτητο 
εξοπλισμό για την λήψη και τη μεταφορά των Νησιδίων 
Παγκρέατος. 

γ.4. Νοσηλευτικό Προσωπικό: 

Το νοσηλευτικό προσωπικό πρέπει να είναι εξειδι- 
κευμένο στη νοσηλεία ασθενών προ, κατά και μετά τη 
μεταμόσχευση. 

γ.5. Διοικητικό Προσωπικό: 

Ένα (1) διοικητικό υπάλληλο για γραμματειακή υπο¬ 
στήριξη της Μονάδας Μεταμόσχευσης. 

Άρθρο 3 

Κριτήρια (προϋποθέσεις) βάσει τον οποίων αξιολογεί¬ 
ται η εύρυθμη λειτουργία των Μονάδων Μεταμοσχεύ¬ 
σεων Νησίδων Παγκρέατος. 

• Η σύνταξη προγράμματος Μεταμοσχεύσεων 

• Η τήρηση του Μεταμοσχευτικού Προγράμματος σύμ¬ 
φωνα με τις ισχύουσες πάντα διατάξεις και τις αποφά¬ 
σεις του ΕΟΜ σχετικά με την κατανομή και τη διάθεση 
των μοσχευμάτων. 

• Η εφαρμογή των γενικών και επιμέρους διατάξεων 
του ν. 2737/1999 όπως ισχύουν κάθε φορά. 

• Η παραπομπή των ηθικών ζητημάτων στην Επιτροπή 
Ηθικής και Δεοντολογίας του Ε.Ο.Μ. σύμφωνα με το 
άρθρο 19 του ν. 2737/1999. 

• Η Μονάδα Μεταμοσχεύσεων οφείλει να ακολουθεί 
πρόγραμμα για τη συνεχή περίθαλψη του λήπτη καθ’ 
όλη τη διάρκεια της ζωής του. Το πρόγραμμα αυτό θα 
περιλαμβάνει συγκέντρωση των ευρημάτων των θε¬ 
ραπόντων ιατρών για την κατάσταση της υγείας του 
λήπτη, την υποχρέωση της Μονάδας Μεταμοσχεύσεων 
να εξετάζει τον λήπτη κατά τακτά χρονικά διαστήματα 
στα εξωτερικά ιατρεία, την παραπομπή του σε άλλο 
τμήμα κατάλληλο για περαιτέρω εξέταση. 

• Η τήρηση Ιατρικού Φακέλου για κάθε μεταμοσχευ- 
όμενο. 

• Επιβίωση των ληπτών σύμφωνα με τα διεθνή δε¬ 
δομένα. 

Άρθρο 4 

Παρακολούθηση δραστηριότητας Μονάδων Μεταμο¬ 
σχεύσεων Νησίδων Παγκρέατος. 

Α. Εντός του Α' διμήνου κάθε έτους κάθε Μονάδα με¬ 
ταμόσχευσης υποβάλλει υποχρεωτικά στον ΕΟΜ ετήσια 
έκθεση για τη δραστηριότητα της με πλήρη πίνακα των 
μεταμοσχεύσεων που διενήργησε, καθώς και στοιχεία 
βιωσιμότητας αυτών. 

Β. Η Μονάδα πρέπει να διενεργεί τουλάχιστον δέκα 
(10) μεταμοσχεύσεις κατ’ έτος. Κατ’ εξαίρεση, ο συνολι¬ 
κός αριθμός των μεταμοσχεύσεων κατά το πρώτο έτος 
της λειτουργίας μπορεί να είναι μέχρι δέκα (10). 

Γ. Η Μονάδα Μεταμόσχευσης προκειμένου να βελ¬ 
τιώσει την ποιότητα των μεταμοσχεύσεων ακολουθεί 
διαδικασίες που ορίζουν οι ισχύουσες και ειδικές προς 
το αντικείμενο κατευθυντήριες γραμμές των αρμοδίων 
οργάνων της Ευρωπαϊκής Ένωσης και όπως ορίζονται 
από τις αρμόδιες προς τούτο υπηρεσίες. Τα αποτελέ¬ 
σματα πρέπει να συμβαδίζουν με τα διεθνώς παραδεκτά 
διαφορετικά η άδεια ανακαλείται. 

Δ. Κάθε μεταμόσχευση πτωματική ή ζώντα δότη δη¬ 
λώνεται στον Ε.Ο.Μ. Στην περίπτωση ζώντα δότη θα 
αποστέλλονται τα αναφερόμενα στις διατάξεις του 
άρθρου 10 του ν. 2737/1999 στοιχεία καθώς και πιστο¬ 
ποιητικά από τα οποία προκύπτει η συγγένεια του λήπτη 
με τον δότη. 

Ο ΕΟΜ προβαίνει σε ετήσια εκτίμηση και αξιολόγηση 
του τρόπου λειτουργίας και των αποτελεσμάτων κάθε 
Μονάδας Μεταμόσχευσης και υποβάλλει σχετική έκθεση 
στο Υπουργείο Υγείας και Πρόνοιας καθώς και αιτιολο¬ 
γημένη εισήγηση για τη συνέχιση ή μη της λειτουργίας 
κάθε Μονάδας. 


Για την εφαρμογή των διατάξεων του ν. 2737/1999, 
ο Εθνικός Οργανισμός Μεταμοσχεύσεων οφείλει να 
ελέγχει και επί τόπου κάθε Μονάδα Μεταμόσχευσης 
Νησιδίων Παγκρέατος . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2006 

Ο ΥΠΟΥΡΓΟΣ 

Δ. ΑΒΡΑΜΟΠΟΥΛΟΣ 
-♦- 

Αριθμ. Φ. 11804/8311 (3) 

Απόκτηση της ελληνικής ιθαγένειας από την ομογενή 
Κουζμένκο (ΚυζηΊ©ηΚο) Ιρίνα (ΐΓγηα) του Πέτρου και 
της Βαλεντίνο κ.λπ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

1. Με την υπ’ αριθμ. Φ.17013/5316/1.9.2006 απόφαση του 
Γ ενικού Γ ραμματέα Περιφέρειας Αττικής, γίνεται αποδε¬ 
κτή η αίτηση της ομογενούς ΚΟΥΖΜΕΝΚΟ (ΚϋΖΜΕΝΚΟ) 
ΙΡΙΝΑ (ΙΒΥΝΑ) του ΠΕΤΡΟΥ και της ΒΑΛΕΝΤΙΝΑ, περί 
αποκτήσεως της Ελληνικής Ιθαγένειας, σύμφωνα με τις 
διατάξεις 15 και 35 του ν. 3284/10.11.2004 (ΦΕΚ 217 Α') 
«Περί κυρώσεως του Κώδικα της Ελληνικής Ιθαγένειας» 
καθώς και ο εξελληνισμός του ονόματος της από ΙΡΙΝΑ 
σε ΕΙΡΗΝΗ. 

2. Με την υπ’ αριθμ. Φ. 9611/6822/1.9.2006 απόφαση 
του Γενικού Γραμματέα Περιφέρειας Αττικής, γίνεται 
αποδεκτή η αίτηση της ομογενούς ΝΤΟΛΜΕ (ϋΟΕΜΕ) 
ΤΑΤΙΑΝΑ (ΤΕΤΥΑΝΑ) του ΒΛΑΔΙΜΗΡΟΥ και της ΕΛΕΝΑΣ, 
περί αποκτήσεως της Ελληνικής Ιθαγένειας, σύμφωνα 
με τις διατάξεις 15 και 35 του ν. 3284/10.11.2004 (ΦΕΚ 
217 Α') «Περί Κυρώσεως του Κώδικα της Ελληνικής Ιθα¬ 
γένειας». 

3. Με την υπ’ αριθμ. Φ.11054/5317/1.9.2006 απόφαση του 
Γ ενικού Γ ραμματέα Περιφέρειας Αττικής, γίνεται απο¬ 
δεκτή η αίτηση της ομογενούς ΣΟΥΚΛΙΝΑ (δΗΙΙΚϋΝΑ) 
ΟΛΕΞΑΝΤΡΑ (ΟΕΕΚδΑΝϋΒΑ) του ΑΝΤΡΙ και της ΛΑΡΙΣΑ, 
περί αποκτήσεως της Ελληνικής Ιθαγένειας, σύμφωνα 
με τις διατάξεις 15 και 35 του ν. 3284/10.11.2004 (ΦΕΚ 
217 Α') «Περί Κυρώσεως του Κώδικα της Ελληνικής Ιθα¬ 
γένειας». 

4. Με την υπ’ αριθμ. Φ.11397/6824/1.9.2006 απόφαση του 
Γ ενικού Γ ραμματέα Περιφέρειας Αττικής, γίνεται απο¬ 
δεκτή η αίτηση της ομογενούς ΜΠΟΥΛΗ (ΒΙΙϋ) ΟΛΕΝΑ 
(ΟΕΕΝΑ) του ΜΙΧΑΗΛ και της ΒΑΛΕΝΤΙΝΑ, περί αποκτή¬ 
σεως της Ελληνικής Ιθαγένειας, σύμφωνα με τις διατά¬ 
ξεις 15 και 35 του ν. 3284/10.11.2004 (ΦΕΚ 217 Α') «Περί 
Κυρώσεως του Κώδικα της Ελληνικής Ιθαγένειας». 

5. Με την υπ’ αριθμ. Φ.20575/7032/1.9.20 06 απόφαση του 
Γ ενικού Γ ραμματέα Περιφέρειας Αττικής, γίνεται αποδε¬ 
κτή η αίτηση της ομογενούς ΑΝΤΡΙΤΣΑ (ΑΝϋΒΙΤδΑ) ΙΝΝΑ 
(ΙΝΝΑ) του ΖΑΧΑΡΙ και της ΓΚΑΛΙΝΑ, περί αποκτήσεως 
της Ελληνικής Ιθαγένειας, σύμφωνα με τις διατάξεις 15 
και 35 του ν. 3284/10.11.2004 (ΦΕΚ 217 Α') «Περί Κυρώσεως 
του Κώδικα της Ελληνικής Ιθαγένειας». 

6. Με την υπ’ αριθμ. Φ.20716/6395/1.9.2006 απόφαση 
του Γενικού Γραμματέα Περιφέρειας Αττικής, γίνεται 
αποδεκτή η αίτηση της ομογενούς ΜΟΥΧΑΜΕΝΤΕΕΒΑ 
(ΜΟυΚΗΑΜΕϋΕΕνΑ) ΤΑΜΑΡΑ (ΤΑΜΑΒΑ) του ΒΙΑΤΣΕ- 
ΣΛΑΒ και της ΑΝΝΑΣ, περί αποκτήσεως της Ελληνικής 
Ιθαγένειας, σύμφωνα με τις διατάξεις 15 και 35 του ν. 

3284/10.11.2004 (ΦΕΚ 217 Α') «Περί Κυρώσεως του Κώδικα 
της Ελληνικής Ιθαγένειας». 

7. Με την υπ’ αριθμ. Φ.11474/6843/1.9.2006 απόφαση του 
Γενικού Γραμματέα Περιφέρειας Αττικής, γίνεται απο¬ 
δεκτή η αίτηση της ομογενούς ΜΠΕΡΕΖΙΝΑ (ΒΕΒΕΖΙΝΑ) 
ΝΑΤΑΛΙΑ (ΝΑΤΑΕΥΑ) του ΚΩΣΤΙΑΝΤΙΝ και της ΜΑΡΙΑΣ, 
περί αποκτήσεως της Ελληνικής Ιθαγένειας, σύμφωνα 
με τις διατάξεις 15 και 35 του ν. 3284/10.11.2004 (ΦΕΚ 
217 Α') «Περί Κυρώσεως του Κώδικα της Ελληνικής Ιθα¬ 
γένειας» καθώς και ο εξελληνισμός του επωνύμου της 
από ΜΠΕΡΕΖΙΝΑ σε ΜΠΕΡΕΖΙΔΗ. 

8. Με την υπ’ αριθμ. Φ.16601/5746/1.9.2006 απόφαση 
του Γενικού Γραμματέα Περιφέρειας Αττικής, γίνεται 
αποδεκτή η αίτηση της ομογενούς ΜΙΔΙΚΑΡΗ (ΜΟΙΚΑΒΙ) 
ΕΛΕΝΗΣ (ΟΙΕΝΑ) του ΣΕΡΓΙΟΥ και της ΑΓΓΕΛΙΝΑΣ, περί 
αποκτήσεως της Ελληνικής Ιθαγένειας, σύμφωνα με 
τις διατάξεις 15 και 35 του ν. 3284/10.11.2004 (ΦΕΚ 217 
Α') «Περί Κυρώσεως του Κώδικα της Ελληνικής Ιθαγέ¬ 
νειας». 

9. Με την υπ’ αριθμ. Φ.16601/5747/1.9.2006 απόφαση 
του Γενικού Γραμματέα Περιφέρειας Αττικής, γίνεται 
αποδεκτή η αίτηση του ομογενούς ΜΙΔΙΚΑΡΗ (ΜΟΙΚΑΒΙ) 
ΣΕΡΓΙΟΥ (3ΕΒΗΙΥ) του ΣΕΡΓΙΟΥ και της ΑΓΓΕΛΙΝΑΣ, περί 
αποκτήσεως της Ελληνικής Ιθαγένειας, σύμφωνα με 
τις διατάξεις 15 και 35 του ν. 3284/10.11.2004 (ΦΕΚ 217 
Α') «Περί Κυρώσεως του Κώδικα της Ελληνικής Ιθαγέ¬ 
νειας». 

10. Με την υπ’ αριθμ. Φ.24557/7728/1.9.2006 απόφαση 
του Γενικού Γραμματέα Περιφέρειας Αττικής, γίνε¬ 
ται αποδεκτή η αίτηση του ομογενούς ΚΟΝΤΙΝΤΣΕΒ 
(ΚΟϋΙΝΤδΕν) ΗΛΙΑ (ΙΙ_ΥΑ) του ΒΙΚΤΩΡ και της ΒΕΡΑΣ, 
περί αποκτήσεως της Ελληνικής Ιθαγένειας, σύμφωνα 
με τις διατάξεις 15 και 35 του ν. 3284/10.11.2004 (ΦΕΚ 
217 Α') «Περί Κυρώσεως του Κώδικα της Ελληνικής Ιθα¬ 
γένειας». 

11. Με την υπ’ αριθμ. Φ.24753/7731/1.9.2006 απόφα¬ 
ση του Γενικού Γραμματέα Περιφέρειας Αττικής, γί¬ 
νεται αποδεκτή η αίτηση της ομογενούς ΡΟΜΑΝΟΒΑ 
(ΒΟΜΑΝΟνΑ) ΛΙΟΥΝΤΜΙΛΑ (ΙΥυΩΜΥΕΑ) του ΚΩΝΣΤΑ¬ 
ΝΤΙΝΟΥ και της ΣΙΝΤΙΚΛΙΤΙΚΙΑ, περί αποκτήσεως της 
Ελληνικής Ιθαγένειας, σύμφωνα με τις διατάξεις 15 και 
35 του ν. 3284/10.11.2004 (ΦΕΚ 217 Α') «Περί Κυρώσε¬ 
ως του Κώδικα της Ελληνικής Ιθαγένειας» καθώς και 
ο εξελληνισμός του επωνύμου της από ΡΟΜΑΝΟΒΑ σε 
ΡΟΜΑΝΙΔΟΥ. 

12. Με την υπ’ αριθμ. Φ:8858/7734/1.9.2006 απόφαση 
του Γενικού Γραμματέα Περιφέρειας Αττικής, γίνεται 
αποδεκτή η αίτηση της ομογενούς ΛΟΖΝΙΤΣΕΝΚΟ 
(ΕΟύΝΙΤΟΗΕΝΚΟ) ΝΙΝΑ (ΝΙΝΑ) του ΒΛΑΔΙΜΗΡΟΥ και της 
ΜΑΡΙΑΣ, περί αποκτήσεως της Ελληνικής Ιθαγένειας, 
σύμφωνα με τις διατάξεις 15 και 35 του ν. 3284/10.11.2004 
(ΦΕΚ 217 Α') «Περί Κυρώσεως του Κώδικα της Ελληνικής 
Ιθαγένειας» καθώς και ο εξελληνισμός του επωνύμου 
της από ΛΟΖΝΙΤΣΕΝΚΟ σε ΛΟΖΝΙΤΣΙΔΟΥ. 

13. Με την υπ’ αριθμ. Φ:20434/5748/1.9.2006 απόφα¬ 
ση του Γενικού Γραμματέα Περιφέρειας Αττικής, γί¬ 
νεται αποδεκτή η αίτηση της ομογενούς ΚΥΡΙΑΖΙΕΒΑ 
(ΚΙΒ'ΥΑΖΥΕΝ/Α) ΟΞΑΝΑ (ΟΚ3ΑΝΑ) του ΚΟΣΜΑ και της 
ΓΚΑΛΙΝΑ, περί αποκτήσεως της Ελληνικής Ιθαγένειας, 
σύμφωνα με τις διατάξεις 15 και 35 του ν. 3284/10.11.2004 
(ΦΕΚ 217 Α') «Περί Κυρώσεως του Κώδικα της Ελληνι¬ 
κής Ιθαγένειας» καθώς και ο εξελληνισμός του ονομα¬ 
τεπωνύμου της από ΚΥΡΙΑΖΙΕΒΑ ΟΞΑΝΑ σε ΚΥΡΙΑΖΗ 
ΞΕΝΙΑ. 


14. Με την υπ’ αριθμ. Φ:11843/5750/1.9.2006 απόφαση του 
Γ ενικού Γ ραμματέα Περιφέρειας Αττικής, γίνεται αποδε¬ 
κτή η αίτηση της ομογενούς ΜΠΕΣΟΥΛΙΑ (ΒΕ5ΗΙΙΕΥΑ) 
ΕΛΕΝΗΣ (ΟΕΕΝΑ) του ΚΟΣΜΑ και της ΓΚΑΛΙΝΑ, περί 
αποκτήσεως της Ελληνικής Ιθαγένειας, σύμφωνα με 
τις διατάξεις 15 και 35 του ν. 3284/10.11.2004 (ΦΕΚ 217 
Α') «Περί Κυρώσεως του Κώδικα της Ελληνικής Ιθαγέ¬ 
νειας». 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 1 Σεπτεμβρίου 2006 
Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 10305 (4) 

Αύξηση ορίου ημερών εκτός έδρας υπαλλήλων των Δ/ 
νσεων Αγροτικής Ανάπτυξης και Κτηνιατρικής της 
Ν.Α. Χίου και Κτηνιατρικής της Ν.Α. Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρ.6 παρ.10 υποπαρ. δ του ν. 
2503/1997 «Διοίκηση, Οργάνωση, Στελέχωση της Περι¬ 
φέρειας κ,λπ.». 

2) Το ν. 2647/1998 «Μεταβίβαση αρμοδιοτήτων στην 
Περιφέρεια και την Αυτ/ση και άλλες διατάξεις. 

3) Τις διατάξεις της παρ.6 του άρθρου 25 του ν. 
2738/1999 «Συλλογικές διαπραγματεύσεις στη Δημόσια 
Διοίκηση κ.λπ.» σε συνδυασμό με τις όμοιες της παρ. 3 
του άρθρ.2 του ν. 2685/1999 «Κάλυψη δαπανών μετακι- 
νουμένων υπαλλήλων εντός και εκτός της Επικράτειας 
και άλλες διατάξεις». 

4) Την υπ’ αριθμ. 6984/3.7.2006 απόφαση του Γενικού 
Γ ραμματέα Περιφέρειας Βορείου Αιγαίου «Ανώτατο όριο 
επιτρεπομένων ημερών, κίνησης εκτός έδρας υπαλλή¬ 
λων υπηρετούντων στις Ν.Α. Λέσβου, Σάμου και Χίου. 

5) Την ανάγκη αύξησης του αριθμού ημερών εκτός 
έδρας των υπαλλήλων της Δ/νσης Αγροτικής Ανάπτυ¬ 
ξης και της Δ/νσης Κτηνιατρικής Ν. Χίου καθώς και της 
Δ/νσης Κτηνιατρικής Ν. Λέσβου, για την εφαρμογή των 
Προγραμμάτων του Υπουργείου Γεωργίας, τα περισσό¬ 
τερα από τα οποία διέπονται από τους διάφορους εν 
ενεργεία Κανονισμούς της ΕΟΚ και την προστασία του 
κτηνοτροφικού κεφαλαίου της χώρας (Γρίπη των πτη¬ 
νών, Φυματίωση - Βρουκέλλωση κ.λπ.), αποφασίζουμε: 

Εγκρίνουμε για το έτος 2006 την αύξηση πέραν του 
ανωτάτου ορίου των 120 επιτρεπομένων κατ’ έτος ημε¬ 
ρών εκτός έδρας των Υπαλλήλων: 

α) της Δ/νσης Αγροτικής Ανάπτυξης της Ν.Α Χίου, για 
τους υπαλλήλους κλάδου ΠΕ Γεωπόνων (άτομα 12), κατά 
πενήντα πέντε (55) επιπλέον ημέρες για την εφαρμογή 
των Προγραμμάτων του Υπουργείου Γεωργίας, τα πε¬ 
ρισσότερα από τα οποία διέπονται από τους διαφόρους 
εν ενεργεία Κανονισμούς της ΕΟΚ, 

β) της Δ/νσης Κτηνιατρικής της Ν.Α Χίου, για τους 
υπαλλήλους του κλάδου ΠΕ Κτηνιάτρων (άτομα 4), κατά 
πενήντα πέντε (55) επιπλέον ημέρες, για την υλοποίηση 
των προγραμμάτων προστασίας του κτηνοτροφικού 
κεφαλαίου (Γρίπη των πτηνών, Φυματίωση - Βρουκέλ¬ 
λωση κ.λπ.), 




19074 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) της Δ/νσης Κτηνιατρικής της Ν.Α. Λέσβου, για τους 
υπαλλήλους του κλάδου ΠΕ Κτηνιάτρων (άτομα 6), κατά 
πενήντα πέντε (55) επιπλέον ημέρες, για την υλοποίηση 
των προγραμμάτων προστασίας του κτηνοτροφικού 
κεφαλαίου ( Γρίπη των πτηνών - Φυματίωση - Καταρ¬ 
ροϊκός Πυρετός των αιγοπροβάτων κ.λπ.). 

Η παραπάνω έγκριση χορηγείται με την προϋπόθεση 
της εξασφάλισης των απαιτούμενων πιστώσεων και κα¬ 
λύπτει και τις τυχόν μετακινήσεις που πραγματοποιήθη¬ 
καν μετά την εξάντληση του ανωτάτου ορίου. 

Με την παρούσα απόφαση προκαλείται δαπάνη 
28.850,00 €, ήτοι 16.850,00 € για τη Ν.Α Χίου και 12.000,00 
€ για τη Ν.Α Λέσβου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 6 Σεπτεμβρίου 2006 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΓΕΩΡΓΙΟΣ ΒΑΘΡΑΚΟΥΛΗΣ 

-♦- 

Αριθμ. 8880 (5) 

Τροποποίηση της υπ’ αριθμ. 6984/3.7.2006 απόφασης 
του Γ ενικού Γ ραμματέα Περιφέρειας Βορ. Αιγαίου, 
σχετικά με το ανώτατο όριο επιτρεπομένων ημερών, 
κίνησης εκτός έδρας υπαλλήλων υπηρετούντων στις 
Ν.Α. Λέσβου, Χίου και Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις των αρθρ. 6 παρ. 10 και 15 παρ. 18 του 
ν. 2503/1997 « Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

2) Τις διατάξεις των άρθρων 2 παρ. 3 και 3 παρ. 1 του 
ν. 2685/1999 «Κάλυψη δαπάνης μετακινουμένων υπαλλήλων 
εντός και εκτός της Επικράτειας και άλλες διατάξεις», 
όπως αυτές τροποποιήθηκαν και συμπληρώθηκαν με τις 
διατάξεις της παρ. 6 του άρθρου 25 του ν. 2738/1999 «Συλ¬ 
λογικές διαπραγματεύσεις στη Δημόσια Διοίκηση κ.λπ.». 

3) Τις διατάξεις της υπ’ αριθμ. 31736/14.9.1999 (ΦΕΚ 
1790 τ. Β/28.9.1999) κοινής υπουργική απόφασης των 
Υπουργών Εσωτερικών Δημόσιας Διοίκησης και Απο¬ 
κέντρωσης και Οικονομικών. 

4) Τις διατάξεις του αρθρ. 112 του π.δ. 30/1996 «Κώδι¬ 
κας Νομ/κής Αυτ/σης». 

5) Την υπ’ αριθμ. 6984/3.7.2006 απόφαση του Γενι¬ 
κού Γ ραμματέα Περιφέρειας Βορείου Αιγαίου, με θέμα 
«Ανώτατο όριο επιτρεπομένων ημερών κίνησης εκτός 
έδρας υπαλλήλων υπηρετούντων στις Ν.Α. Λέσβου, Σά¬ 
μου και Χίου». 

6) Το υπ’ αριθμ. 7878/19.7.2006 έγγραφο της Δ/νσης 
Διοικητικής Υποστήριξης και Ανθρωπίνου Δυναμικού της 
Ν.Α. Χίου, αποφασίζουμε: 

Τροποποιούμε την υπ’ αριθμ. 6984/3.7.2006 απόφασή 
μας σχετική με το αντικείμενο του θέματος όπως πα¬ 
ρακάτω: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΛΕΣΒΟΥ 

ΔΙΕΥΘΥΝΣΗ ΚΤΕΟ ΔΕ ΟΔΗΓΩΝ 120 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΧΙΟΥ 

ΔΙΕΥΘΥΝΣΗ ΑΓΡΟΤΙΚΗΣ ΠΕ ΠΟΛΙΤΙΚΩΝ 120 

ΑΝΑΠΤΥΞΗΣ ΜΗΧΑΝΙΚΩΝ 


Από την ανωτέρω Δ/νση διαγράφουμε την κατηγορία 
ΠΕ ΤΟΠΟΓΡΑΦΩΝ-ΜΗΧΑΝΙΚΩΝ. 

Κατά τα λοιπά ισχύει η υπ’ αριθμ. 6984/3.7.2006 από¬ 
φαση του Γενικού Γραμματέα Περιφέρειας Βορείου 
Αιγαίου. 

Με την παρούσα απόφαση επιπλέον δαπάνη 3.600,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 8 Σεπτεμβρίου 2006 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΓΕΩΡΓΙΟΣ ΒΑΘΡΑΚΟΥΛΗΣ 

-♦- 

Αριθμ. 20430 (6) 

Καθορισμός για το έτος 2006 υπέρβασης του ανωτά¬ 
του ορίου ημερών εκτός έδρας μετακινήσεων που 
καθορίσθηκαν με τις υπ’ αριθμ. 6496/2.4.2002 και 
11312/14.5.2002 και 8930/20.7.2005 αποφάσεις Γενι¬ 
κού Γ ραμματέα Περιφέρειας Ηπείρου, μηχανικών και 
γεωτεχνικών, υπηρετούντων στις Νομαρχιακές Αυτο¬ 
διοικήσεις Αρτας - Θεσπρωτίας - Ιωαννίνων - Πρέ¬ 
βεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τ ις διατάξεις του άρθρου 2 παρ. 3 του ν. 2685/1999 
«Κάλυψη δαπανών μετακινουμένων υπαλλήλων εντός 
και εκτός Επικράτειας και άλλες διατάξεις» όπως συ¬ 
μπληρώθηκαν με τις διατάξεις του άρθρου 25 παρ. 6 
του ν. 273811999. 

3. Τα υπ’ αριθμ. 18375/31.5.2000 και 2/29896/0022/18.5.2000 
έγγραφα των Υπουργείων Εσωτερικών Δημόσιας Διοίκη¬ 
σης και Αποκέντρωσης και Οικονομικών αντίστοιχα για 
την έκδοση από τους Γ ενικούς Γ ραμματείς των Περιφε¬ 
ρειών της προβλεπόμενης απόφασης καθορισμού ανωτά¬ 
του ορίου ημερών κίνησης εκτός έδρας για τους υπηρε- 
τούντες υπαλλήλους στους Ο.Τ.Α. Α' και Β' βαθμού. 

4. Το υπ’ αριθμ. 2/6509/0026/4.2.2004 έγγραφο του 
Υπουργείου Οικονομίας και Οικονομικών - Γενικό Λογι¬ 
στήριο του Κράτους «Καταβολή οδοιπορικών εξόδων». 

5. Το υπ’ αριθμ. 2/63029/0022/18.1.2002 έγγραφο του 
Υπουργείου Οικονομικών - Γενικό Λογιστήριο του 
Κράτους «Υπέρβαση ανωτάτου ορίου ημερών εκτός 
έδρας». 

6. Τις εν θέματι αποφάσεις μας, με τις οποίες καθο¬ 
ρίσθηκε ανώτατο όριο των επιτρεπομένων κατ’ έτος 
ημερών μετακίνησης εκτός έδρας των υπηρετούντων 
υπαλλήλων στις Νομαρχιακές Αυτοδιοικήσεις της Πε¬ 
ριφέρειας Ηπείρου. 

7. Τα σχετικά αιτήματα των Νομαρχιακών Αυτοδιοική¬ 
σεων της Περιφέρειας Ηπείρου τα οποία συνοδεύουν οι 
σχετικές βεβαιώσεις εξάντλησης του ανωτάτου ορίου 
μετακινήσεων εκτός έδρας, αποφασίζουμε: 

Α. Ορίζουμε για το έτος 2006 την υπέρβαση του ανω¬ 
τάτου ορίου ημερών εκτός έδρας μετακινήσεων κατ’ 
έτος , που καθορίσθηκαν με τις υπ’ αριθμ. 6496/2.4.2002, 
11312/14.5.2002 και 8930/20.7.2005 αποφάσεις μας ως 
ακολούθως: 

α) για τους μηχανικούς, για τις ανάγκες ελέγχου και 
επίβλεψης μελετών και έργων κατά 55 ημέρες. 

β) για τους γεωτεχνικούς υπαλλήλους που μετακι¬ 
νούνται για την εφαρμογή προγραμμάτων και ελέγχων 
του Υπουργείου Αγροτικής Ανάπτυξης και Τροφίμων 
κατά 55 ημέρες. 

Β. Επιτρέπεται ο ετήσιος συμψηφισμός των κατά μήνα 
ημερών με ανώτατο όριο είκοσι (20) ημέρες το μήνα 
λόγω ιδιομορφίας των εργασιών που εκτελούν οι ανω¬ 
τέρω υπάλληλοι και οι οποίες δεν είναι δυνατόν να 
προγραμματισθούν εκ των προτέρων. 

Η δαπάνη για τις ανωτέρω μετακινήσεις ανέρχεται 
συνολικά στο ποσό των διακοσίων τριάντα χιλιάδων 
(230.000) ευρώ και θα βαρύνει τους προϋπολογισμούς 
των ως άνω Νομαρχιακών Αυτοδιοικήσεων ή των έργων 
και προγραμμάτων στα οποία έχει θεσπισθεί αντίστοιχη 
δαπάνη και τον Κ.Α 0711. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 11 Σεπτεμβρίου 2006 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθμ. 14671 (7) 

Αναπροσαρμογή της εφάπαξ αποζημίωσης των φορ¬ 
τοεκφορτωτών του ΚΑΦ ΞΗΡΑΣ ΛΑΡΙΣΑΣ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Τις διατάξεις του ν. 1254/1949 «Περί τροποποιήσεως 
και συμπληρώσεως ενίων διατάξεων των περί φορτ/ 
σεων Νόμων». 

2. Του ν. 2503/1997 (ΦΕΚ 107/τ.Α) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Του άρθρου 11 του π.δ. 369/1989 (ΦΕΚ 240/τ.Α) «Περί ορ- 
γανώσεως των Υπηρεσιών Εργασίας των Νομαρχιών». 

4. Του ν. 2647/1998 (ΦΕΚ 237/τ.Α) «Μεταβίβαση αρμο¬ 
διοτήτων στις Περιφέρειες και στην Αυτοδιοίκηση και 
άλλες διατάξεις», όπως συμπληρώθηκε με τις διατάξεις 
του άρθρου 10 του ν. 2880/2001 (ΦΕΚ9/τ.Α). 

5. Το υπ’ αριθμ. Φ3α/11775/29.6.2006 έγγραφο του Υπουρ¬ 
γείου Απασχόλησης και Κοινωνικής Προστασίας περί 
αναπροσαρμογής της εφάπαξ αποζημίωσης και των εξό¬ 
δων κηδείας των φορτ/των του ΚΑΦ ΞΗΡΑΣ ΛΑΡΙΣΑΣ. 

6. Το υπ’ αριθμ. 30/31.7.2006 έγγραφο του ΚΑΦ ΞΗΡΑΣ 
ΛΑΡΙΣΑΣ με το οποίο ζητείται η αναπροσαρμογή της 
εφάπαξ αποζημίωσης των φορτοεκφορτωτών του ΚΑΦ 
ΞΗΡΑΣ ΛΑΡΙΣΑΣ. 

7. Την οικονομική δυνατότητα του ΚΑΦ ΞΗΡΑΣ ΛΑ¬ 
ΡΙΣΑΣ. 

8. Το γεγονός ότι η σχετική δαπάνη δεν βαρύνει τον 
κρατικό προϋπολογισμό, αποφασίζουμε: 

Εγκρίνουμε την αναπροσαρμογή της εφάπαξ αποζημί¬ 
ωσης των φορτοεκφορτωτών του ΚΑΦ ΞΗΡΑΣ ΛΑΡΙΣΑΣ 
που καταβάλλεται σύμφωνα με την παρ. 2 του άρθρου 
16 του κανονισμού λειτουργίας, διοικήσεως και παροχών 
του ΚΑΦ ΞΗΡΑΣ ΛΑΡΙΣΑΣ ως εξής: 

Γί αυτούς που έχουν 10 χρόνια συμμετοχής στο ΚΑΦ 
έξι χιλιάδες επτακόσια εβδομήντα οκτώ Ευρώ και σαρά¬ 
ντα λεπτά (6.778,40 €). Το ποσό των 6.778,40 € θεωρείται 
βασικό και προσαυξάνεται κατά επτακόσια ογδόντα έξι 
Ευρώ και πενήντα λεπτά (786,50 €) και για κάθε έτος 
συμμετοχής στο ΚΑΦ άνω της δεκαετίας και μέχρι να 
συμπληρωθούν 20 χρόνια συμμετοχής. 


Για κάθε έτος συμμετοχής άνω της εικοσαετίας προ¬ 
σαυξάνεται κατά εννιακόσια πέντε ευρώ και δέκα λεπτά 
(905,10 €), χωρίς να μπορεί το συνολικό ποσό της εφά¬ 
παξ αποζημίωσης να υπερβεί το ποσό των δέκα εννέα 
χιλιάδων μηδέν είκοσι εννέα ευρώ και εβδομήντα λεπτά 
(19.029,70 €). Κλάσμα του έτους μεγαλύτερο των έξι (6) 
μηνών θεωρείται πλήρες έτος για τον καθορισμό της 
προσαύξησης, όχι όμως και για τη θεμελίωση δικαιώ¬ 
ματος λήψεως και παροχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 24 Αυγούστου 2006 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 44549 (8) 

Τροποποίηση της υπ’ αριθμ. 29221/14.6.2006 απόφασής 
μας περί συγκρότησης Επιτροπών Ελέγχου Εκλογι¬ 
κών Παραβάσεων του άρθρου 15 του ν. 3202/2003 για 
τους Νομούς Περιφέρειας Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τ ις διατάξεις: 

α) της παρ. 2 του άρθρου 15 του ν. 3202/2003 (ΦΕΚ 
284/τ. Α/11.12.2003), 

β) Της υπ’ αριθμ. 26200/18.5.2006 (ΦΕΚ 645/τ.Β/23.5.2006) 
απόφασης Υπουργού Εσωτερικών Δημόσιας Διοίκησης 
και Αποκέντρωσης «Οργάνωση και Λειτουργία της Επι¬ 
τροπής Ελέγχου Εκλογικών Παραβάσεων». 

2. Το υπ’ αριθμ. 28299/30.5.2006 έγγραφο ΥΠΈΣ. 
Δ.Δ.Α. 

3. Την υπ’ αριθμ. 29221/14.6.2006 απόφασή μας περί συ¬ 
γκρότησης Επιτροπών Ελέγχου Εκλογικών Παραβάσεων 
του άρθρου 15 του ν. 3202/2003 για τους Νομούς Περι¬ 
φέρειας Κεντρικής Μακεδονίας (ΦΕΚ 728/τ.Β/26.6.2006 
και ΦΕΚ 1021/τ.Β/28.7.2006). 

4. Το υπ’ αριθμ. 640/13.9.2006 έγγραφο ΤΕΔΚ Ν. Θεσ¬ 
σαλονίκης με το οποίο μας γνωστοποιείται η παραίτηση 
του εκπροσώπου της, αναπληρωματικού μέλους της 
Επιτροπής για το Νομό Θεσσαλονίκης, Ιωάννη Πετρίδη, 
αποφασίζουμε: 

Τροποποιούμε την υπ’ αριθμ. 29221/14.6.2006 απόφασή 
μας περί συγκρότησης Επιτροπών Ελέγχου Εκλογικών 
Παραβάσεων του άρθρου 15 του ν. 3202/2003 για τους 
Νομούς Περιφέρειας Κεντρικής Μακεδονίας και ορίζου¬ 
με ως αναπληρωματικό μέλος της Επιτροπής Ελέγχου 
Εκλογικών Παραβάσεων Νομού Θεσσαλονίκης, εκπρό¬ 
σωπο ΤΕΔΚ Ν. Θεσσαλονίκης τον Θεόδωρο Ακριτίδη, 
Δημοτικό Σύμβουλο Θεσσαλονίκης, σε αντικατάσταση 
του Ιωάννη Πετρίδη. 

Κατά τα λοιπά ισχύει η υπ’ αριθμ. 29221/14.6.2006 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Σεπτεμβρίου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 6υτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή εύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βιιιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (αχ: 210 - 4071010 ίηΐβτηοΐ: ΙιΙΙρ://νννννν.β1.ςΓ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίοτηοΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιεί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΓιΤΐρ://νννννν·£ί·ατ - ς-ιπίίΙ: ννβί)ΐη35ΐθτ@0ί·(ΐΓ 














